Man dreig om van Kaapse burgersentrum se dak te spring‘n Man is op die Burgersentrum se dak. Foto: Ashleigh de Wet / Twitter Lees ook: Video: Selfmoorddrama by Kaapse burgersentrum ŉ Groot groep skare drom saam by die Burgersentrum in Kaapstad waar ŉ man op die dak van die 23 verdieping hoë gebou dreig om na sy dood te spring. Die polisie, brandweer en rampbestuureenheid is op die toneel en het inwoners versoek om die gebied te vermy. ŉ Traumaberader is ook op die toneel en probeer om die man te oorreed om nie te spring nie. Hy het glo ŉ ruk gelede ook items van die dak af gegooi. Wilfred Solomons-Johannes, ŉ woordvoerder van die stad se rampbestuureenheid, het aan Maroela Media gesê dit is nie duidelik hoe die man op die sentrum se dak gekom het nie. Dit is ook nie bekend of die man ŉ munisipale werker of ŉ lid van die publiek is nie. Die man se identiteit is nog nie bekend nie. Meer inligting volg.